Okresná prokuratúra Stará Ľubovňa 
Obrancov mieru 18, 064 01 Stará Ľubovňa 	

Sp. zn. : Pv 450/12/7710	Stará Ľubovňa, 5.6.2013
EEČ : 2-59-75-2013

U Z N E S E N I E

Trestná vec:	obvinená XXXXX 
Zločin:	Týranie blízkej osoby a zverenej osoby podľa § 208 odsek 1 písmeno b, odsek 2 písmeno d Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Stará Ľubovňa
Podľa § 215 odsek 1 písmeno e Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
-  ako zákonná matka mal. XXXXX  nar. XXXXX v priestoroch bytovej jednotky bývalej hospodárskej budovy XXXXX č. 96, okr. XXXXX,   od presne nezisteného času niekoľko rokov dozadu do 15.12.2010 nezabezpečovala a neposkytovala jej dostatočný príjem stravy, hygienickej opatery a zdravotnej starostlivosti, kde týmto svojim konaním  jej spôsobovala slabý stav výživy, zanedbanie hygieny tela a zdravotnej starostlivosti, následkom čoho bola mal. XXXXX dňa 16.12.2010 prijatá do  Detského centra XXXXX ul. XXXXX vo veľmi zanedbanom a zlom zdravotnom stave.
- ako zákonná matka mal. XXXXX, nar. XXXXX,  mal. XXXXX, nar. XXXXX,  mal. XXXXX, nar. XXXXX  a mal. XXXXX, nar. XXXXX,  v priestoroch bytovej jednotky bývalej hospodárskej budovy XXXXX č. 96, okr. XXXXX,  v prípade mal. XXXXX, mal. XXXXX, mal. XXXXX, od ich narodenia do 15.12.2010, a v prípade mal. XXXXX od 29.03.2006 do 15.12.2010,  nezabezpečovala a neposkytovala im dostatočný príjem stravy, hygienickej opatery a zdravotnej starostlivosti, kde týmto svojim konaním  im spôsobovala celkovú podvýživu organizmu ako aj zanedbanie hygieny tela a zdravotnej starostlivosti, následkom čoho  v uvedenom období boli mal XXXXX od 23.05.2006 do 26.05.2006, od 04.08.2006 do 10.08.2006, od 24.08.2006 do 30.08.2006, od 03.12.2006 do 13.12.2006, od 16.04.2007 do 20.04.2007, mal. XXXXX od 24.04.2005  do 04.05.2005, od 06.01.2008 do 10.01.2008, od 10.08.2009 do 22.08.2009 a mal. XXXXX od 19.09.2009 do 29.09.2009, od 30.10.2009 do 14.11.2009, a od 22.01.2010 do 30.01.2010 hospitalizovaní na detskom oddelení XXXXX XXXXX, a dňa 16.12.2010 boli všetky maloleté deti prijaté do  Detského centra ,XXXXX XXXXX vo veľmi zanedbanom a zlom zdravotnom stave, 

lebo obvinená nebola v čase činu pre nepríčetnosť trestne zodpovedná.

Odôvodnenie:
	Uznesením vyšetrovateľa Odboru kriminálnej polície  XXXXX sp. zn. ORP-XXXXX zo dňa 01.02.2013 bolo začaté trestné stíhania a  súčasne  vznesené obvinenie  XXXXX a spol.  za  zločin týrania blízkej osoby a zverenej osoby  podľa § 208 ods. 1 písm. b/, ods. 2 písm. d/  Tr. zák. s poukazom na § 138 písm. b/, j/ Tr. zák. 

	Uvedeného trestného činu sa mala obvinená dopustiť tak, ako je to uvedené vo výrokovej časti tohto uznesenia. 

	V priebehu  vyšetrovania boli vypočutí spoluobvinení XXXXX a XXXXX, ktorí trestnú činnosť popreli, svedkovia XXXXX, XXXXX, XXXXX a XXXXX, ktorí obvinenú usvedčujú z trestnej činnosti. Zo správy Detského centra "XXXXX vyplýva, že všetky maloleté deti boli na základe rozsudkov Okresného súdu XXXXX  č. k. XXXXX z 27.06.2006 a č.k. XXXXX z 10.11.2010  umiestnené do uvedeného centra, pričom ich zdravotný stav bol veľmi zlý a zanedbaný. 

	Obvinená sa k spáchaniu trestnej činnosti nepriznala a uviedla, že podľa svojich možnosti a schopnosti sa starala o výchovu deti. V tomto období poberala iba dávky v hmotnej núdzi a rodičovský príspevok. Z listinných dôkazov zabezpečených vo vyšetrovacom spise, najmä z lekárskych správ vyplýva, že deti boli viackrát hospitalizované na detskom oddelení NsP v XXXXX. Keď sa ich stav zlepšil, išli opätovne do rodiny, kde boli v zlej hygienickej opatere a pre podvýživu boli opätovne hospitalizované. Z uvedeného dôvodu boli potom deti na základe iniciatívy úradu práce, sociálnych vecí a rodiny umiestnené do detského centra. 

	Vykonaným dokazovaním bolo preukázané, že skutky sa stali, sú trestným činom a spáchala ich obvinená.

	S ohľadom na pochybnosti o duševnom stave obvinenej  XXXXX, boli do konania pribratí znalci z odvetvia psychiatrie, ktorí  v znaleckom posudku uviedli, že netrpí duševnou chorobou vo vlastnom slova zmysle t.j. psychózou, ale ide u nej o duševnú poruchu, ktorá spočíva v defekte intelektu do pásma ťažkej debility. Táto psychická porucha bola u obvinenej prítomná aj v čase spáchania skutku. Obvinená zlyháva v situáciach, ktoré kladú vyššie nároky na úsudok. Nevie správne posúdiť situáciu a použiť účelné adaptívne spôsoby riešenia. Ide u nej o trvalý stav. Znalci ďalej konštatovali, že na základe vyššie uvedeného  nebola schopná rozpoznať nebezpečnosť svojho konania pre spoločnosť a nebola schopný dostatočne svoje konanie ovládať, nakoľko mala vymiznuté rozpoznávacie a ovládacie schopnosti. Ďalej znalci uviedli, že obvinená nechápe zmysel trestného konania a nie je spôsobilá hodnotnej účasti na súdnom pojednávaní. Na záver znalci konštatujú, že pobyt obvinenej na slobode z psychiatrického hľadiska nie je nebezpečný a neodporúčajú nariadenie žiadnej ochrannej liečby, nakoľko ide o trvalý stav. 

	Zo znaleckého posudku z odvetvia pediatrie vyplýva, že u maloletých detí XXXXX stav podvýživy trval od prvých mesiacov ich života až do doby, kedy sa po umiestnení deti v profesionálnej rodine upravila ich výživa a stravovanie. Zranenia u maloletých detí pri vyšetrení boli zistené, ale neboli čerstvé. Boli to zranenia  (po popáleninách, po bití a pod.), ktoré na koži zanechali zmeny vo forme jaziev, podliatin, boli aj čerstvejšie ako škrabance a pod. Každé zranenie, zvlášť pri týraní, zanecháva zmeny nielen na fyzickom stave, ale aj na psychike a zvlášť u deti zasahuje aj do ich celkového zdravého vývinu. V závere znaleckého posudku znalec konštatoval, že išlo o zanedbávanie starostlivosti o dieťa zo strany rodičov, ako aj opatrovateľky - starej matky XXXXX o syndróm CAN (syndróm týraného, zanedbávaného dieťaťa). 

	Obvinená v čase skutku bola nepríčetná v zmysle § 23 Tr. zák.

	Podľa § 23 Tr. zák., kto pre duševnú poruchu v čase spáchania činu inak trestného nemohol rozpoznať jeho protiprávnosť alebo svoje konanie ovládať, nie je za tento trestný čin trestne zodpovedný, ak tento zákon neustanovuje inak.

	Podľa § 215 ods. 1 písm. e/ Tr. por. prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.

	Vzhľadom k vyššie uvedenému, bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Katarína Greculová
prokurátorka